קלאודיו בורגי

קלאודיו דניאל בורגי בידוס (בספרדית: Claudio Daniel Borghi Bidos; נולד ב-28 בספטמבר 1964 בקסטלאר) הוא כדורגלן עבר ארגנטינאי ששיחק בעמדת הקשר ההתקפי, וכיום מאמן כדורגל. 

בורגי שיחק ואימן בעיקר בארגנטינה ובצ'ילה. כשחקן, זכה בורגי עם במונדיאל 1986, בו שותף בשני משחקים בשלב הבתים.

== קריירת משחק ==

בורגי גדל בקבוצת ארחנטינוס ג'וניורס, בה שיחק בתחילת שנות ה-80 כקשר התקפי. הוא הפגין יכולות טכניות גבוהות, שאף זיכו אותו בהשוואות לכוכב הארגנטינאי דייגו מראדונה. לאחר שתי זכיות באליפות ארגנטינה בחציה הראשון של שנת ובחציה השני של שנת (בעונות אלו בארגנטינה הוכרזה אלופה בכל חצי שנה), זכתה קבוצתו בגביע ליברטדורס של שנת 1985 לראשונה בתולדותיה, כשבורגי כובש שישה שערים במהלך הטורניר. הזכייה בגביע הקנתה לקבוצה את הזכות להשתתף בגמר הגביע הביניבשתי, מול קבוצת יובנטוס מאיטליה. על אף הפסדה של ארחנטינוס ג'וניורס בבעיטות הכרעה, בורגי היה אחד המצטיינים במשחק. 

הופעתו המרשימה הובילה את נשיא קבוצת מילאן האיטלקית, סילביו ברלוסקוני, להתעניין בשחקן, והוא הוחתם בקבוצת לקראת עונת . בעונה זו, לקבוצות איטלקיות הותר לרשום בסגל שני שחקנים זרים בלבד, ועקב החתמתם של שני השחקנים ההולנדים, מרקו ואן באסטן ורוד חוליט, בורגי לא נכלל בסגל והושאל לקבוצת קומו, ששיחקה אז בסרייה א'. בעונה שלאחריה עלה מספר הזרים המותרים בכל קבוצה לשלושה, אך מאמנה של מילאן, אריגו סאקי, שזכה עם הקבוצה באליפות רק מספר חודשים קודם לכן, התנגד לדעתו של ברלוסקוני שרצה להחזיר את בורגי לסגל, והעדיף את החתמתו של שחקן הולנדי נוסף, פרנק רייקארד. בורגי הושאל בשנית, לקבוצת נשאטל גזמאקס משווייץ.

בתום עונה בלבד בשווייץ, חזר השחקן לדרום אמריקה. הוא שיחק בקבוצות ארגנטינאיות וביניהן ריבר פלייט ואינדפנדיינטה, בילה שנה אחת בברזיל כשחקנה של פלמנגו ושנה אחת במקסיקו כשחקנה של קורקאמינוס, ושיחק בשורה של קבוצות מצ'ילה, ביניהן קולו-קולו במדיה זכה בגביע רקופה סודאמריקנה (הסופר-קאפ הדרום אמריקאי) בשנת , וסנטיאגו וונדררס, במדיה פרש בשנת .

=== נבחרת ארגנטינה ===

בורגי זומן לראשונה לנבחרת בשנת , בעת ששיחק בארחנטינוס ג'וניורס, לקראת טורניר מונדיאל 1986. הוא ערך שתי הופעות בלבד בטורניר, במהלך שלב הבתים של המפעל, בו זכתה נבחרתו בגביע העולם.

את שערו היחיד בשורות הנבחרת כבש בורגי מול נבחרת במשחק ידידות שנערך לקראת הטורניר, ב-4 במאי 1986 באצטדיון רמת גן. במשחק ניצחה ארגנטינה בתוצאה 2-7.

בסך הכל ערך השחקן 9 הופעות במדי הנבחרת.

== קריירת אימון ==

לאחר פרישתו ממשחק פעיל, החל בורגי בקריירת אימון, כשקבוצתו הראשונה כמאמן הייתה אאודאקס איטליאנו מצ'ילה, במדיה שיחק בעבר.

בשנת , מונה בורגי למאמן קבוצת קולו-קולו, מועדון נוסף מצ'ילה בו שיחק בעברו, ובין השנים 2006 ו-2007 הוביל את הקבוצה לארבע אליפויות רצופות, ולגמר גביע סודאמריקנה בשנת 2006.

ביוני , בורגי חזר למולדתו ארגנטינה, ומונה למאמנה של קבוצת אינדפנדיינטה. גם במועדון הזה שיחק בורגי בעברו. בורגי היה המאמן ה-19 של הקבוצה בתוך 10 שנים בלבד, והוא התפטר כעבור ארבעה חודשים בלבד, ב-5 באוקטובר, לאחר שהשיג 4 ניצחונות ב-17 המשחקים בהם אימן את הקבוצה.

ביוני שב בורגי אל מועדון נעוריו ארחנטינוס ג'וניורס, הפעם כמאמן. קבוצתו סיימה את העונה החולפת במקום ה-20 והאחרון, עם שני ניצחונות בלבד ב-19 משחקים. בעונתו הראשונה הוביל בורגי את קבוצתו למקום ה-6, שיפור ניכר לעומת העונה שחלפה. את העונה שאחריה פתחה הקבוצה עם ניצחון אחד בלבד בחמשת המשחקים הראשונים, אך לאחריהם השיגה רצף של 14 משחקים ללא הפסד, ובסיום העונה זכתה באליפות הליגה לראשונה אחרי 25 שנים ללא זכייה.

בעקבות ההצלחה, החליט בורגי לעזוב את הקבוצה וב-21 במאי מונה למאמנה של קבוצת הפאר הארגנטינאית, בוקה ג'וניורס. אמנם, הוא לא חווה הצלחה עם הקבוצה, וב-17 בנובמבר, חצי שנה בלבד לאחר מינויו, הוא התפטר מתפקידו. החלטתו התקבלה לאחר הפסד לריבר פלייט במשחק הסופר קלאסיקו, שהותיר את הקבוצה במקום ה-15 בטבלת הליגה.

ב-24 בפברואר , הוא מונה למאמן נבחרת , כמחליפו של מאמן ארגנטינאי אחר, מרסלו בייאלסה, לקראת מוקדמות מונדיאל 2014, אך פוטר מתפקידו ב-14 בנובמבר , לאחר שרשרת הפסדים, חלקם בטורניר המוקדמות וחלקם במשחקי ידידות. בסך הכל השיג 11 ניצחונות ב-27 משחקים בהם אימן את הנבחרת.

ביוני חזר בורגי בפעם השנייה כמאמן לקבוצת ארחנטינוס ג'וניורס, שירדה לליגת המשנה עונה קודם לכן.

== תארים ==

; תארים כשחקן:
* ארחנטינוס ג'וניורס
** אליפות (2): , 
** גביע ליברטדורס: 

* פלמנגו
** הגביע הברזילאי: 

* קולו-קולו
** גביע רקופה סודאמריקנה: 

* נבחרת ארגנטינה
** גביע העולם: 1986

; תארים כמאמן:

* קולו-קולו
** אליפות (4): (2), (2)

* ארחנטינוס ג'וניורס
** אליפות: 

תארים אישיים
* מאמן השנה בדרום אמריקה - 1 (2006)

==קישורים חיצוניים==

* 

== הערות שוליים ==

קטגוריה:קשרי כדורגל ארגנטינאים
קטגוריה:כדורגלני ארחנטינוס ג'וניורס
קטגוריה:כדורגלני מילאן
קטגוריה:כדורגלני ריבר פלייט
קטגוריה:כדורגלני פלמנגו
קטגוריה:כדורגלני אינדפנדיינטה
קטגוריה:כדורגלני אוניון (סנטה פה)
קטגוריה:כדורגלני הורקאן
קטגוריה:כדורגלני קולו-קולו
קטגוריה:כדורגלני פלטנסה
קטגוריה:כדורגלני או'היגינס
קטגוריה:כדורגלני אאודקס איטליאנו
קטגוריה:כדורגלני סנטיאגו וונדררס
קטגוריה:כדורגלני נבחרת ארגנטינה
קטגוריה:כדורגלנים ארגנטינאים
קטגוריה:מאמני כדורגל ארגנטינאים
קטגוריה:מאמני קולו-קולו
קטגוריה:מאמני אינדפנדיינטה
קטגוריה:מאמני ארחנטינוס ג'וניורס
קטגוריה:מאמני בוקה ג'וניורס
קטגוריה:מאמני נבחרת צ'ילה בכדורגל
קטגוריה:מאמני ליגה דה קיטו
קטגוריה:כדורגלני מונדיאל 1986
קטגוריה:ארגנטינאים שנולדו ב-1964